Az Eurovíziós Dalfesztiválon a dalt először a május 20-án rendezett második elődöntőben adták elő, a fellépési sorrendben nyolcadikként, a moldáv Natalia Gordienko "Sugar" című dala után és a szerb Hurricane "Loco Loco" című dala előtt. annak ellenére, hogy élőben nem tudták előadni dalukat, mivel a csapat egyik tagjának a PCR-tesztje pozitív lett, az elődöntőből második helyezettként továbbjutottak a május 22-i döntőbe, ahol fellépési sorrendben tizenkettedikként léptek fel, a svájci Gjon’s Tears "Tout l’univers" című dala után és a spanyol Blas Cantó "Voy a quedarme" című dala előtt. Mindkét adásban a második próbán rögzített produkcióval versenyeztek. A szavazás során a zsűri pontozása szerint összesítésben az ötödik helyen végeztek 198 ponttal (Ausztriától maximális pontot kaptak), míg a nézői szavazáson is az ötödik helyen végeztek 180 ponttal (Ausztráliától, Dániától és Finnországtól maximális pontot kaptak), így összesítésben 378 ponttal a verseny negyedik helyezettjei lettek. 2009-es szereplésük óta ez volt a legjobb eredmény amit az ország elért.